
Asociația de Dezvoltare Intercomunitară pentru Salubritate Mehedinți

STUDIU DE OPORTUNITATE
[bookmark: _Hlk124344261][bookmark: _Hlk124496301][bookmark: _Hlk124336972]pentru delegarea gestiunii activității de eliminare, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți

CAPITOLUL I
Dispoziții generale
Prezentul studiu de oportunitate a fost întocmit cu respectarea legislației în vigoare și precizează condițiile minime în care trebuie sa se desfașaoare procedura pentru delegarea de gestiune  a activității de eliminare, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți
Studiul de oportunitate s-a întocmit prin grija Asociației de Dezvoltare Intercomunitară pentru Salubritate Mehedinți care are obligația de a transmite către toate UAT -urile membre ADIS MH pentru aprobarea prezentului studiu de oportunitate în baza căreia se va hotărî modul de gestiune, precum și documentele de pregătire a licitației.
Studiul de oportunitate și a documentația de atribuire a contractului de delegare, ce va fi încheiat între ADIS Mehedinți în numele și pe seama fiecărui membru ADIS Mehedinți și operatorul depozitului, se aproba prin hotărâre a consiliului local.
Studiul de oportunitate face parte din documentația de licitație în vederea delegării.
[bookmark: _Hlk124336914]În prezent în județul Mehedinți este în operare Sistemul de Management Integrat al Deșeurilor Solide. Facilitațile construite ce funcționează ca infrastructură tehnico edilitara în cadrul SMIDS MH asigură desfășurarea activităților de colectare și transport, tratare mecano biologică și sortarea deșeurilor menajere și asimilabile, iar depozitul ecologic de la Izvorul Bârzii introdus în SMIDS MH conform angajamentelor instituționale aprobate la depunerea aplicației de finanțare ” Sistemul de Management Integrat al Deșeurilor Solide în județul Mehedinți” asigură depozitarea deşeurilor reziduale și a reziduurilor rezultate de la instalaţiile de tratare Malovăț.
Obiectul studiului de oportunitate
Obiectul  prezentului  studiu  îl constituie analiza situației actuală a serviciului județean de salubritate pentru activitatea de eliminare, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți ca urmare a modificărilor legislative aparute odata cu publicarea OUG nr. 133 din 29 septembrie 2022 pentru modificarea şi completarea Ordonanţei de Urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006 și a Anexei la Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare.

Scopul studiului de oportunitate
Scopul acestui studiu consta în  stabilirea modalitații de gestiune a serviciului județean de salubritate pentru activitatea de eliminare, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii.
Angajamentele instituționale aprobate la depunerea aplicației de finanțare în vigoare la data întocmirii prezentului studiu de oportunitate sunt :
· Constituirea Asociației de Dezvoltare Intercomunitară pentru Salubritate Mehedinți
· Aprobarea Documentului de Poziție ( Contractul de Asociere)
· Declararea Depozitului Ecologic de la Izvorul Bârzii, construit în cadrul contractului de concesiune încheiat între Primăria municipiului Drobeta Turnu Severin și operatorul de Salubritate Brantner ca depozit județean, cu obligația operatorului de a primi pentru depozitare deșeurile generate exclusiv de UAT -urile membre ADIS MH
· Desemnarea ADIS Mehedinți în vederea monitorizării indicatorilor de performanță în ce privește activitatea de depozitare. 
· Delegarea în condițiile legii a gestiunii serviciilor de salubritate a localitaților, respectiv a gestionării deșeurilor prin intermediul ADIS Mehedinți – conform documentului de poziție.
· Păstrarea până în anul 2026 a dreptului operatorului de salubritate S.C. BRANTNER SERVICII ECOLOGICE S.R.L  ca operator al depozitului județean de deșeuri de la Izvorul Bârzii.
· Păstrarea drepturilor primariei Drobeta Turnu Severin în ce privește administrarea bunurilor aflate în domeniul public și privat al UAT DTS legate de Depozit ( inclusiv încasarea redevenței) 
La nivelul județului Mehedinți, conform angajamentelor aprobate prin documentul de poziție, toate contractele de gestiune a serviciului de salubrizare pentru toate activitațile componente se face prin gestiune delegată.  
În conformitate cu prevederile legii 51/2006 a serviciilor comunitare de utilitați publice-republicata .
Art. 29. - (1) Gestiunea delegată este modalitatea de gestiune în care autorităţile deliberative ale unităţilor administrativ-teritoriale ori, după caz, asociaţiile de dezvoltare intercomunitară având ca scop serviciile de utilităţi publice, în numele şi pe seama unităţilor administrativ-teritoriale membre, atribuie unuia sau mai multor operatori toate ori numai o parte din competenţele şi responsabilităţile proprii privind furnizarea/prestarea serviciilor de utilităţi publice, pe baza unui contract, denumit în continuare contract de delegare a gestiunii. Gestiunea delegată a serviciilor de utilităţi publice implică punerea la dispoziţia operatorilor a sistemelor de utilităţi publice aferente serviciilor delegate, precum şi dreptul şi obligaţia acestora de a administra şi de a exploata aceste sisteme.
(2) Delegarea gestiunii serviciilor de utilităţi publice, respectiv operarea, administrarea şi exploatarea sistemelor de utilităţi publice aferente, se poate face pentru toate sau numai pentru o parte dintre activităţile componente ale serviciilor, pe baza unor analize tehnico-economice şi de eficienţă a costurilor de operare, concretizate într-un studiu de oportunitate.
În conformitate cu prevederile art. 2, alin. 3 din legea 101/2006 a serviciului de salubrizare a localităţilor, republicata, Serviciul de salubrizare cuprinde și activitatea de : 
[bookmark: _Hlk124336257]i) eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitele de deşeuri nepericuloase;

CAPITOLUL II Obiectul delegării 
Autoritatea care  va organiza procedura pentru  delegarea gestiunii delegarea gestiunii activității de eliminare, prin depozitare, a deşeurilor reziduale, a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți este Asociația de Dezvoltare Intercomunitară pentru Salubritate Mehedinți, cu sediul în Drobeta Turnu Severin, str. Traian, nr. 89, judetul Mehedinți. 
Activitatea de salubrizare a județului Mehedinți, care face obiectul delegarii este eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitele de deşeuri nepericuloase;

CAPITOLUL III Necesitatea atribuirii contractului de delegare 
În data de 30.09.2022 a fost publicată în Monitorul Oficial al României nr. 968  din  Ordonanța de Urgență nr. 133 pentru modificarea şi completarea Ordonanţei de Urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006.
În principal modificările legislative sunt : 
Art. V
(1) Autorităţile administraţiei publice locale/Asociaţiile de dezvoltare intercomunitară, după caz, care au aprobat includerea în tarifele activităţilor de salubrizare desfăşurate de operatori pe fluxul deşeurilor municipale a cheltuielilor cu contribuţia pentru economia circulară şi/sau, după caz, includerea unor cheltuieli aferente altor activităţi de salubrizare au obligaţia ca, în termen de maximum 45 de zile de la data intrării în vigoare a prezentei ordonanţe de urgenţă, să recalculeze şi să aprobe noile tarife aferente fiecărei activităţi de salubrizare în parte, prin luarea în considerare numai a cheltuielilor aferente activităţii respective, fără includerea cheltuielilor cu contribuţia pentru economia circulară şi a cheltuielilor cu alte activităţi desfăşurate de operatori pe fluxul deşeurilor municipale, în vederea conformării cu prevederile art. I pct. 1 şi art. II pct. 30 referitor la prevederile art. 286 alin. (2).
Art. I
Ordonanţa de urgenţă a Guvernului nr. 92/2021 privind regimul deşeurilor, publicată în Monitorul Oficial al României, Partea I, nr. 820 din 26 august 2021, cu modificările şi completările ulterioare, se modifică şi se completează după cum urmează:
1. La articolul 17 alineatul (5), literele j) şi k) se modifică şi vor avea următorul cuprins:
"j) să aplice după aprobarea tarifelor/taxelor prevăzute la lit. i) pentru gestionarea deşeurilor prevăzute la lit. a) valoarea contribuţiei pentru economia circulară prevăzută la art. 9 alin. (1) lit. c) din Ordonanţa de Urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, numai pentru cantităţile de deşeuri destinate a fi eliminate prin depozitare rezultate din aplicarea indicatorilor de performanţă prevăzuţi în contracte;
k) să aplice după aprobarea tarifelor/taxelor prevăzute la lit. i) pentru gestionarea deşeurilor, altele decât cele prevăzute la lit. a), valoarea contribuţiei pentru economia circulară prevăzută în Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare, pentru cantităţile de deşeuri destinate a fi eliminate prin depozitare;”
Art. II
Legea serviciului de salubrizare a localităţilor nr. 101/2006, republicată în Monitorul Oficial al României, Partea I, nr. 658 din 8 septembrie 2014, cu modificările şi completările ulterioare, se modifică şi se completează după cum urmează:
30. După articolul 28 se introduce un nou capitol, capitolul V1, alcătuit din art. 281-2823, cu următorul cuprins:
CAPITOLUL V1: Politica tarifară în domeniul gestionării deşeurilor municipale
SECŢIUNEA 2: Modul de stabilire, ajustare sau modificare a tarifelor pentru activităţile de salubrizare.
Art. 286
(2) Tarifele pentru activităţile de salubrizare prevăzute la art. 2 alin. (3) lit. a) şi c)-i) se fundamentează numai pe baza cheltuielilor aferente activităţii respective, fără a se include, în structura pe elemente de cheltuieli a tarifului, cheltuielile cu prestarea altor activităţi de salubrizare desfăşurate de operatori pe fluxul deşeurilor municipale şi valoarea contribuţiei pentru economia circulară.
Art. 2
(3) Serviciul de salubrizare cuprinde următoarele activităţi:
a) colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat;
c) transferul deşeurilor municipale în staţii de transfer, inclusiv transportul separat al deşeurilor reziduale la depozitele de deşeuri nepericuloase şi/sau la instalaţiile integrate de tratare, al deşeurilor de hârtie, metal, plastic şi sticlă colectate separat la staţiile de sortare şi al biodeşeurilor la instalaţiile de compostare şi/sau de digestie anaerobă;
d) sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică;
e) tratarea aerobă a biodeşeurilor colectate separat în instalaţii de compostare, inclusiv transportul reziduurilor la depozitele de deşeuri şi/sau la instalaţiile de valorificare energetică;
f) tratarea anaerobă a biodeşeurilor colectate separat în instalaţii de digestie anaerobă, inclusiv transportul materialului semisolid igienizat şi stabilizat la depozitele de deşeuri şi/sau la instalaţiile de valorificare energetică;
g) tratarea deşeurilor municipale cu potenţial energetic în instalaţii de incinerare cu eficienţă energetică ridicată, inclusiv transportul reziduurilor rezultate din incinerare la depozitele de deşeuri;
h) tratarea mecano-biologică a deşeurilor reziduale în instalaţiile integrate de tratare, inclusiv transportul deşeurilor stabilizate biologic la depozitele de deşeuri şi/sau la instalaţiile de valorificare energetică;
i) eliminarea, prin depozitare, a deşeurilor reziduale, a deşeurilor stradale, a deşeurilor de pământ şi pietre provenite de pe căile publice, a reziduurilor rezultate de la instalaţiile de tratare a deşeurilor municipale, precum şi a deşeurilor care nu pot fi valorificate provenite din activităţi de reamenajare şi reabilitare interioară şi/sau exterioară a locuinţelor la depozitele de deşeuri nepericuloase;

Totodata în conformitate cu prevederile Legii 101/2006 a serviciului de salubrizare a localităţilor republicata, art. 2810   alin. (5),  în modalitatea de plată prin taxă, toţi operatorii care desfăşoară activităţi de salubrizare pe fluxul deşeurilor municipale facturează autorităţile administraţiei publice locale implicate, conform fluxului financiar stabilit prin contractul de delegare, numai cu contravaloarea activităţii prestate, calculată pe baza tarifului aprobat, cu excepţia operatorului depozitului de deşeuri care facturează atât contravaloarea activităţii prestate, cât şi contravaloarea contribuţiei pentru economia circulară, calculată la cantitatea totală de deşeuri acceptată la depozitare.
Conform  art.42 din Anexa la Ordinul președintelui Autorității Naționale   pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare:
(1) În modalitatea de plată prin taxă, operatorii care desfășoară activități de salubrizare pe fluxul deșeurilor municipale facturează autorităților administrației publice locale sau, după caz, asociația de dezvoltare intercomunitară, după cum urmează:
a) fiecare operator care desfășoară activități de salubrizare pe fluxul deșeurilor municipale, cu excepția operatorului depozitului de deșeuri, evidențiază distinct pe factură valoarea activității/prestației, calculată prin aplicarea tarifului aprobat la cantitatea totală de deșeuri aferentă activității/prestației;
[bookmark: _Hlk124424575]b) operatorul depozitului de deșeuri evidențiază distinct pe factură valoarea activității, calculată prin aplicarea tarifului de depozitare aprobat la cantitatea totală de deșeuri acceptată la depozit de la fiecare operator în parte, inclusiv valoarea contribuției pentru economia circulară aferentă.
Concluzia care se desprinde din modificările legislative descrise mai sus este : 
Operatorul depozitului de deșeuri evidențiază distinct pe factură valoarea activității, calculată prin aplicarea tarifului de depozitare aprobat la cantitatea totală de deșeuri acceptată la depozit de la fiecare operator în parte, inclusiv valoarea contribuției pentru economia circulară aferentă.
În prezent nu exista încheiate contracte de delegare între UAT -urile membre ADIS Mehedinți și operatorul depozitului ecologic de la Izvorul Bârzii, fapt ce face imposibilă emiterea facturii de către acesta pentru deșeurile depozitate de fiecare UAT și încasarea valorii serviciului prestat.
Acesta este principalul argument care stă la baza promovării acestui studiu de oportunitate, a aprobării documentației de atribuire a contractului de delegare în vederea încheierii contractului de delegare a activității de depozitare a deșeurilor municipale provenite de la UAT -uri le membre ADIS Mehedinți.


CAPITOLUL IV Descrierea activităților
Activitatea ce va face obiectul delegării este eliminarea, prin depozitare, a deşeurilor reziduale și a reziduurilor rezultate de la instalaţiile de tratare a deşeurilor municipale la depozitul de deşeuri nepericuloase Izvorul Bârzii, județul Mehedinți.
[bookmark: _Hlk124422540]1. Conditii tehnice
1.1. Depozitarea deșeurilor municipale
Deșeurile municipale, dupa colectare, se depun de către operatorii de salubrizare ( desemnați pentru activitatea de colectare și transport pentru fiecare zona de colectare pentru deșeurile depozitate direct sau de către operatorul stațiilor de sortare și tratare mecano biologica Malovăț pentru deșeurile reziduale rezultate în urma tratării mecano biologice sau sortarii aduse în cele doua stații) numai la depozitul județean de la Izvorul Bârzii al cărui operator este S.C. BRANTNER SERVICII ECOLOGICE S.R.L.
La acest depozit vor fi acceptate numai deșeurile municipale aduse în mijloace de transport autorizate aduse de pe teritoriul administrativ al județului Mehedinți.
Operatorul depozitului elibereaza celui care preda deșeurile o confirmare-tip / un bon de cântar, conform prevederilor normativului tehnic privind depozitarea deșeurilor.
Bonurile de cântar astfel emise vor fi atașate la raportul lunar întocmit de operatorul depozitului ce va fi înaintat spre aprobare ADIS Mehedinți și comunicat pentru partea din raport  fiecarui UAT membru ADIS .
Conform prevederilor Secțiunii 8 – Administrarea depozitelor de deșeuri și/sau a instalațiilor de eliminare a deșeurilor municipale din Regulamentul serviciului județean de salubrizare aprobat de toate UAT -urile membre ADIS Mehedinți, condițiile tehnice pentru Depozitarea deșeurilor municipale sunt :
Art. 66
(1)	Depozitarea deșeurilor municipale este permisă numai în depozite amenajate conform legislației și normelor tehnice în vigoare și numai după obținerea acordurilor, avizelor și autorizațiilor prevăzute de legislație. 
(2)	Amplasarea și înființarea unui depozit de deșeuri, precum și a altor instalații de eliminare se fac ținând seama de prevederile Strategiei naționale de gestionare a deșeurilor și ale Planului național de gestionare a deșeurilor, precum și de planurile de gestionare a deșeurilor la nivel regional sau județean, după caz, cu luarea în considerare a oricărei modificări sau completări ulterioare. 
Art. 67. 
Depozitele zonale de deșeuri trebuie să deservească cel puțin 150.000 de locuitori, la construirea acestora avându-se la bază abordarea regională a gestiunii deșeurilor. 
Art. 68. 
Depozitele de deșeuri, precum și alte instalații de eliminare se înființează sub controlul, conducerea sau coordonarea ADIS Mehedinți și Consiliul Județean Mehedinți. ADIS Mehedinți și Consiliul Județean Mehedinți iau măsurile necesare pentru construirea acestor instalații numai pe terenurile aparținând domeniului public sau privat al unităților administrativ-teritoriale din județul Mehedinți. 
 Art. 69. 
Depozitele de deșeuri și instalațiile de eliminare a deșeurilor trebuie înființate, proiectate, construite și administrate astfel încât să se realizeze condiții de împiedicare a eliminării și diseminării poluanților în mediul natural: sol, ape de suprafață, ape subterane, aer sau în mediul urban. 
 Art. 70. 
La înființarea depozitelor de deșeuri se va ține cont de: 
a)	distanțele de la perimetrul depozitului de deșeuri la zonele de locuit și de agrement, cursuri de apă, ape stătătoare și la alte zone rurale sau urbane; 
b)	existența unor ape subterane, de coastă sau zone naturale protejate în regiune; 
c)	condițiile geologice și hidrogeologice din zona respectivă; 
d)	riscul producerii de inundații, tasări, alunecări de teren sau avalanșe; 
e)	protecția naturii și a patrimoniului cultural din regiune. 
 Art. 71. 
La proiectarea și realizarea depozitului de deșeuri se vor avea în vedere condițiile meteorologice, luându-se măsurile adecvate pentru: 
a)	controlul apei provenite din precipitații care intră pe teritoriul depozitului; 
b)	evitarea pătrunderii apei de suprafață și/sau a apelor subterane în deșeurile depozitate; 
c)	colectarea apei contaminate și a levigatului, dacă în urma unei evaluări bazate pe analizarea amplasamentului depozitului și a deșeurilor care urmează să fie depozitate se stabilește că acestea prezintă un pericol potențial pentru mediu; 
d)	tratarea apei contaminate și a levigatului colectat din depozit conform standardelor adecvate necesare pentru evacuarea acestora. Această prevedere nu se aplică depozitelor pentru deșeuri inerte. 
 Art. 72. 
La depozitare vor fi îndeplinite următoarele condiții: 
a)	prevederea și respectarea metodelor și tehnicilor adecvate de acoperire și asigurare a deșeurilor; acoperirea și asigurarea se fac zilnic; 
b)	în cursul operațiunilor de depozitare, autovehiculele de transport al deșeurilor vor circula numai pe drumurile amenajate interioare ale depozitului. Dacă accesul autovehiculelor de transport pe suprafața deșeurilor nu poate fi evitat în mod temporar, se asigură condiții de spălare și dezinfectare a exteriorului autovehiculelor la ieșirea din depozit; 
c)	pe perioada exploatării depozitului se aplică măsuri de combatere a insectelor și rozătoarelor prin dezinsecție și deratizare; 
d)	organizarea depozitului va asigura protecția sănătății populației în general, protecția sănătății personalului și protecția mediului; se acordă atenție deosebită împrejmuirii și perdelelor de protecție. 
 Art. 73. 
(1)	Depozitarea deșeurilor se face exclusiv în depozitele amplasate, construite, exploatate și monitorizate, conform prevederilor Hotărârii Guvernului nr. 349/2005, cu modificările și completările ulterioare și a celorlalte acte în vigoare, subsecvente acesteia. 
(2)	Depozitul de deșeuri (Comuna Izvoru Bârzii, sat Halânga) va primi următoarele fracții: 
-	refuz de la stația de sortare 
-	reziduuri de la stația de tratare mecano-biologică 
-	deșeuri reziduale netratate din toate zonele de colectare  
(3)	Depozitul de deșeuri menționat la alin. (2) trebuie să fie amenajat conform legislației și normelor tehnice în vigoare aplicabile depozitelor de deșeuri și pot funcționa numai după obținerea acordurilor și avizelor prevăzute de legislația privind protecția și conservarea mediului, igiena și sănătatea. 
 Art. 74. 
Depozitul de deșeuri poate fi administrat numai după autorizare, conform legislației în vigoare. 
 Art. 75. 
Administrarea și exploatarea depozitului se realizează numai de operatori licențiați de A.N.R.S.C. 
 Art. 76. 
(1)	Protejarea solului, a apelor subterane și a apei de suprafață pe perioada exploatării se realizează prin combinarea unei bariere geologice cu o impermeabilizare a bazei rampei, iar pe perioada post-închiderii se realizează prin combinarea unei bariere geologice și cu o impermeabilizare la suprafață. 
(2)	Bariera geologică trebuie să aibă o capacitate de atenuare suficientă pentru a preveni riscul potențial pe care depozitul îl poate prezenta pentru sol și pentru apele subterane. 
(3)	Sistemul de colectare a levigatului și de etanșeizare trebuie să garanteze faptul că acumularea de levigat de la baza rampei de gunoi este menținută la nivelul minim posibil. 
Art. 77. 
(1)	În depozitul de deșeuri, mai ales în acelea în care fracțiunea organică este mare, se va acorda o atenție deosebită controlului asupra gazelor formate în depozit, luându-se măsurile necesare pentru a controla acumularea și migrarea gazelor generate. 
(2)	Gazul generat în depozit trebuie colectat pentru a fi tratat și apoi utilizat. Când gazul colectat nu poate fi utilizat pentru a produce energie, acesta trebuie ars. 
(3)	Operațiile de colectare, tratare și utilizare a gazelor generate în depozitul de deșeuri se efectuează astfel încât să minimizeze efectele negative sau deteriorarea mediului și riscul pentru sănătatea umană. 
 Art. 78. 
(1)	În depozitul pentru deșeuri nepericuloase pot fi depozitate deșeurile reziduale inerte care au rezultat în urma procesului de sortare, de tratare mecano-biologică și de incinerare, precum și deșeurile pentru care tratarea nu contribuie la reducerea cantității acestora sau a pericolelor pe care le prezintă pentru sănătatea umană ori pentru mediu și nici nu pot fi valorificate. 
(2)	Depozitul pentru deșeuri nepericuloase pot fi utilizate pentru depozitarea: 
a)	deșeurilor municipale; 
b)	deșeurilor nepericuloase de orice altă origine care îndeplinesc criteriile de acceptare a deșeurilor în depozitele pentru deșeuri nepericuloase stabilite în conformitate cu prevederile prezentului regulament și a actelor normative în vigoare; 
c)	deșeurilor periculoase stabile, nereactive, cum sunt cele solidificate, vitrificate etc., care se comportă în ceea ce privește levigatul în mod similar cu deșeurile nepericuloase menționate la lit. b) și care îndeplinesc condițiile de acceptare relevante stabilite în conformitate cu prezentul regulament cadru și cu actele normative în vigoare. Aceste deșeuri periculoase nu se depozitează în spații destinate deșeurilor nepericuloase biodegradabile. 
 Art. 79. 
(1)	Pentru a putea fi depozitate, deșeurile trebuie să îndeplinească condițiile necesare acceptării acestora în depozitul autorizat. Condițiile de acceptare se stabilesc de operatorul care administrează depozitul, în conformitate cu dispozițiile actelor normative în vigoare. 
(2)	Operatorul care administrează depozitul de deșeuri trebuie să stabilească criteriile de acceptare a deșeurilor într-o anumită categorie de depozit pe baza analizei: 
a)	măsurilor necesare pentru protecția mediului și în special a apelor subterane și a apelor de suprafață; 
b)	asigurării funcționării sistemelor de protecție a mediului, în special cele de 
impermeabilizare și de tratare a levigatului; 
c)	protejării proceselor avute în vedere pentru stabilizarea deșeurilor în interiorul rampei; 
d)	protecției împotriva pericolelor pentru sănătatea umană. 
(3) Criteriile de acceptabilitate bazate pe proprietățile deșeurilor trebuie să cuprindă: 
a)	cerințe referitoare la cunoașterea compoziției; 
b)	limitări ale conținutului în materie organică al deșeurilor; 
c)	cerințe sau limitări privind gradul de biodegradabilitate a deșeurilor organice; 
d)	limitări ale cantității de componenți specificați, posibil dăunători/periculoși; 
e)	limitări ale nivelului potențial și estimat al levigatului în cazul anumitor componenți, 
posibil dăunători/periculoși; 
f)	proprietăți eco-toxicologice ale deșeurilor și ale levigatului rezultat. 


Art. 80. 
Cheltuielile cu deschiderea, exploatarea, precum și cele estimate pentru închidere și operațiile post închidere și postmonitorizare pentru o perioadă de minimum 30 de ani sunt acoperite de tariful practicat de operator pentru depozitarea tipurilor de deșeuri autorizate a fi depozitate. 
 Art. 81. 
Pentru exploatarea depozitelor de deșeuri operatorul care asigură activitatea de administrare a depozitului trebuie să aibă documente relevante din care să rezulte: 
a)	categoria depozitului de deșeuri; 
b)	lista tipurilor definite și cantitatea totală de deșeuri autorizată spre depunere în depozitul de deșeuri; 
c)	gradul de pregătire a depozitului, pentru operațiile de depozitare a deșeurilor și pentru procedurile de supraveghere și control, inclusiv planurile pentru situații neprevăzute, precum și cerințele temporare pentru închidere și operațiile post-închidere; 
d)	obligația operatorului de a informa Consiliul județean Mehedinți și ADIS Mehedinți, cu privire la: 
1.	tipurile și cantitățile de deșeuri depozitate – lunar ; 
2.	rezultatele programului de monitorizare - cel puțin trimestrial ; 
3.	toate rezultatele procedurilor de supraveghere din care să rezulte respectarea condițiilor impuse și modul de comportare a diferitelor deșeuri în depozite  - cel puțin trimestrial; 
e)	controlul de calitate al operațiilor analitice ale procedurilor de supraveghere și control și/sau al analizelor menționate obligatorii efectuate în laboratoarele de specialitate. 
Art. 82. 
(1)	Operatorul care asigură operarea depozitului trebuie să aibă și să întocmească o documentație specifică urmăririi stării și comportării depozitului în funcție de factorii de mediu și de deșeurile depozitate. 
(2)	Probele prelevate pentru determinarea unor indicatori, în vederea definirii nivelului de afectare a calității factorilor de mediu, vor fi analizate de laboratoare acreditate conform legii. 
(3)	Din punctul de vedere al deșeurilor intrate în depozit se vor consemna în rapoartele operative zilnice următoarele: 
a)	cantitățile de deșeuri intrate în depozit pe tipuri de deșeu; 
b)	compoziția deșeurilor intrate în depozit; 
c)	proveniența deșeurilor; 
d)	data și ora fiecărui transport; 
e)        operatorul de salubrizare care a adus deșeurile;
e)	locul de depozitare în cadrul depozitului. 
(4) Operatorul care administrează depozitul trebuie să: 
a)	accepte introducerea în depozit numai a deșeurilor permise, menționate în autorizație, și să respecte tehnologia de depozitare aprobată de autoritatea care a avizat înființarea depozitului; 
b)	supravegheze permanent modul de depozitare a deșeurilor sub aspectul stabilității și etanșeității și să efectueze măsurătorile necesare stabilite în prezentul regulament-cadru și în autorizație, pentru exploatarea în condiții de siguranță a depozitului; 
c)	exploateze la parametrii proiectați instalațiile de depoluare cu care sunt dotate și să se doteze cu instalații pentru depoluare, acolo unde acestea lipsesc; 
d)	execute controlul și monitorizarea emisiilor și imisiilor de poluanți, prin laboratorul propriu sau în colaborare cu alte laboratoare atestate; 
e)	nu permită accesul în incinta depozitului a persoanelor neautorizate. 
Art. 83. 
(1)	În vederea depozitării deșeurilor la depozitul autorizat, operatorul care prestează activitatea de transport a deșeurilor trebuie să aibă documentele necesare din care să reiasă că deșeurile respective pot fi acceptate pentru depozitare în conformitate cu condițiile stabilite de operatorul care administrează depozitul de deșeuri și că deșeurile respective îndeplinesc criteriile de acceptare stabilite în prezentul regulament-cadru și în actele cu caracter normativ în vigoare. 
(2)	Se interzice amestecarea deșeurilor în scopul de a satisface criteriile de acceptare la o anumită clasă de depozitare.

CAPITOLUL V  Indicatori de performantă
În conformitate cu prevederile Regulamentului serviciului de salubrizare al localităților – județul Mehedinți :
         Art. 96
Indicatorii de performanță stabilesc condițiile ce trebuie respectate de operatori pentru asigurarea serviciului de salubrizare a localităților cu privire la: 
a)	continuitatea din punct de vedere cantitativ și calitativ; 
b)	atingerea obiectivelor și țintelor pentru care autoritatea administrației publice locale/asociația de dezvoltare intercomunitară sunt responsabile; 
c)	prestarea serviciului pentru toți utilizatorii din aria sa de responsabilitate; 
d)	adaptarea permanentă la cerințele utilizatorilor; 
e)	excluderea oricărei discriminări privind accesul la serviciile de salubrizare; 
f)	respectarea reglementărilor specifice din domeniul protecției mediului și al sănătății populației; 
g)	implementarea unor sisteme de management al calității, al mediului și al sănătății și securității muncii. 
	Art. 97. 	 
Indicatorii de performanță trebuie să asigure evaluarea continuă a operatorului cu privire la următoarele activități: 
a)	contractarea serviciului de salubrizare; 
b)	măsurarea, facturarea și încasarea contravalorii serviciilor efectuate; 
c)	îndeplinirea prevederilor din contract cu privire la calitatea serviciilor efectuate; 
d)	menținerea unor relații echitabile între operator și utilizator prin rezolvarea rapidă și obiectivă a problemelor, cu respectarea drepturilor și obligațiilor care revin fiecărei părți; 
e)	soluționarea în timp util a reclamațiilor utilizatorilor referitoare la serviciile de salubrizare; 
f)	prestarea serviciului de salubrizare pentru toți utilizatorii din raza unității administrativ-
teritoriale pentru care are hotărâre de dare în administrare sau contract de delegare a gestiunii; 
g)	prestarea de servicii conexe serviciului de salubrizare - informare, consultanță; 
h)	atingerea țintelor privind gestionarea deșeurilor. 
	Art. 98. 	 
În vederea urmăririi respectării indicatorilor de performanță, operatorii Serviciului trebuie să îndeplinească: 
a)	gestiunea Serviciului conform prevederilor contractuale;  
b)	evidența clară și corectă a utilizatorilor; 
c)	înregistrarea activităților privind măsurarea prestațiilor, facturarea și încasarea contravalorii serviciilor efectuate; 
d)	înregistrarea reclamațiilor și sesizărilor utilizatorilor și modul de soluționare a acestora.

Indicatori propuși pentru activitatea de depozitare a deșeurilor:
 











	Nr. crt. 
	INDICATORI DE PERFORMANTA 
	U.M. 
	Trimestrul 
	Total an 

	
	
	
	I 
	II 
	III 
	IV 
	

	0 
	1 
	2 
	3 
	4 
	5 
	6 
	7 

	1.1. 
	Eficienta in gestionarea si executarea Contractelor. 

	
	1.1.1. Numărul de reclamații scrise la care s-a răspuns. 
Numărul de reclamații scrise la care Operatorul a răspuns în 30 de zile de la data primirii reclamației, raportat la numărul total de reclamații scrise. 
	% 
	100 
	100 
	100 
	100 
	100 

	
	1.1.2. Numărul de reclamații scrise justificate (care au primit o soluție definitiva si irevocabila favorabila reclamantului). 
Numărul de reclamații scrise justificate raportat la numărul total de utilizatori, pe categorii de utilizatori. 
	% 
	100 
	100 
	100 
	100 
	100 

	1.2. 
	Rata de acoperire a serviciului de salubrizare. 

	
	1.2.1. Rata de acoperire a serviciului de salubrizare. 
Populația care beneficiază de depozitare a deșeurilor raportat la populația totală la nivel de unitate teritorial administrativa (%). 
	% 
	100 
	100 
	100 
	100 
	100 

	1.3. 
	Depozitare deșeurilor municipale 

	
	1.3.1. Raportarea cantităților privind deșeurile municipale depozitate. 
Operatorul va raporta lunar catre ADIS Mehedinți cantitatea totala de deșeuri municipale depozitate pe coduri de deșeuri și UAT membre ADIS. 

	%
	100 
	100 
	100 
	100 
	100 




Capitolul VI. Estimarea valorii contractului de delegare 
În prezent tariful de depozitare practicat de către operatorul depozitului județean de la Izvorul Bârzii este de 130,14 lei/tona fără TVA, iar valoarea contribuției pentru economia circulara este de 80 lei/tonă.
Conform solicitării operatorului înregistrata la ADIS Mehedinți cu  nr. 20 din 10.01.2023, acesta solicită o ajustare a tarifului de depozitare de la 114,66 lei/tona fara TVA la 148,59 lei/tona fara TVA, motivul fiind ajustarea tarifului cu IPC = 131,59% pentru perioada octombrie 2018 – octombrie 2022. Valoarea contribuției pentru economia circulara rămâne la valoarea de 80 lei/tona pentru fiecare tona depozitată.
Cantitatea de deșeuri depozitată în anul 2022 de la UAT-urile membre ADIS a fost de 18.332 tone de la stația TMB,  176,53 tone de la Stația de sortare , iar 8.362,72 tone au fost depozitate direct.
Cantitatea totala de deseuri depozitate a fost de 26.870,7 tone.
Valoarea estimata a contractului de delegare este de 26.870,6*(148,59+80)*4 = 24.569.401,82 lei fara TVA
 
Capitolul VII Procedura de atribuire a contractului de delegare
Procedura de atribuire a contractului de delegare respecta prevederile legii 98/2016 privind achizitiile publice. Având în vedere că ADIS Mehedinți în calitatea de autoritate contractanta nu pune la dispoziția operatorului niciun bun de retur ( infrastructura tehnico edilitara – depozit și utilitați este la dispoziția operatorului Brantner Servicii Ecologice conform contractului de concesiune încheiat cu primăria municipiului Drobeta Turnu Severin, acesta are dreptul sa o utilizeze și platește redevența și deține și licența necesară prestării serviciilor), iar riscurile îndeplinirii contractului nu sunt în majoritate în sarcina operatorului, în conformitate cu prevederile art. 29 din Legea 51/2006 contractul de delegare va fi unul de achiziţie publică de servicii.
În conformitate cu prevederile Paragrafului 7 Negocierea fără publicare prealabilă, art. 104 din Legea 98/2016 privind achizițiile publice cu completările și modificările ulterioare:
(1)Autoritatea contractantă are dreptul de a aplica procedura de negociere fără publicarea prealabilă a unui anunţ de participare pentru atribuirea contractelor de achiziţii publice/acordurilor-cadru de lucrări, de produse sau de servicii într-unul din următoarele cazuri:
b)dacă lucrările, produsele sau serviciile pot fi furnizate numai de către un anumit operator
economic pentru unul dintre motivele prevăzute la alin. (2);

(2)Motivele prevăzute la alin. (1) lit. b) sunt următoarele:
b)concurenţa lipseşte din motive tehnice;

(3)Autoritatea contractantă poate aplica procedura de negociere fără publicarea prealabilă a unui anunţ de participare în cazul prevăzut la alin. (1) lit. b) numai dacă, în legătură cu motivele prevăzute la alin. (2) lit. b) şi c), nu există o soluţie alternativă sau înlocuitoare rezonabilă, cum ar fi utilizarea unor canale de distribuţie alternative pe teritoriul României ori în afara acestuia sau achiziţia unor lucrări, produse sau servicii comparabile din punct de vedere funcţional, iar absenţa concurenţei sau protecţia drepturilor exclusive nu sunt rezultatul unei restrângeri artificiale de către autoritatea contractantă a parametrilor achiziţiei în vederea viitoarei proceduri de atribuire. 

CAPITOLUL VIII Perioada delegării serviciilor
Având in vedere ca din contractul de concesiune încheiat între primăria municipiului Drobeta Turnu Severin și operatorul depozitului expiră în anul 2026 și nu există în prezent documente, hotărâri/decizii privind prelungirea acestui termen, propunem ca perioada delegării serviciilor să fie de 4 ani cu posibilitate de prelungire cu înca 2 ani.
CAPITOLUL IX Contractul de delegare a gestiunii
În conformitate cu prevederile art. 29, alin. (10) și (11) din Legea 51/2006 republicata, Contractul de delegare a gestiunii va fi însoţit în mod obligatoriu de următoarele anexe:
a) caietul de sarcini privind furnizarea/prestarea serviciului;
b) regulamentul serviciului;
c) inventarul bunurilor mobile şi imobile, proprietate publică sau privată a unităţilor administrativ-teritoriale, aferente serviciului;
d) procesul-verbal de predare-preluare a bunurilor prevăzute la lit. c);
e) indicatori tehnici corelaţi cu ţintele/obiectivele asumate la nivel naţional.
 
(11) Contractul de delegare a gestiunii cuprinde în mod obligatoriu clauze referitoare la:
a) denumirea părţilor contractante;
b) obiectul contractului, cu indicarea activităţilor din sfera serviciului de utilităţi publice ce urmează a fi furnizate/prestate în baza contractului de delegare a gestiunii, astfel cum sunt prevăzute în legile speciale;
c) durata contractului;
d) aria teritorială pe care vor fi prestate serviciile;
e) drepturile şi obligaţiile părţilor contractante cu privire la furnizarea/prestarea serviciului şi la sistemul de utilităţi publice aferent, inclusiv conţinutul şi durata obligaţiilor de serviciu public;
f) modul de repartizare a riscurilor între părţi, în cazul contractelor de concesiune;
g) natura oricăror drepturi exclusive sau speciale acordate delegatului;
h) sarcinile şi responsabilităţile părţilor cu privire la investiţii/programele de investiţii, precum reabilitări, modernizări, obiective noi, extinderi, inclusiv modul de finanţare a acestora;
i) indicatorii de performanţă privind calitatea şi cantitatea serviciului şi modul de monitorizare şi evaluare a îndeplinirii acestora;
j) preţurile/tarifele pe care delegatul are dreptul să le practice la data începerii furnizării/prestării serviciului, precum şi regulile, principiile şi/sau formulele de ajustare şi modificare a acestora;
k) compensaţia pentru obligaţiile de serviciu public în sarcina delegatului, dacă este cazul, cu indicarea parametrilor de calcul, control şi revizuire a compensaţiei, precum şi modalităţile de evitare şi recuperare a oricărei supracompensaţii;
l) modul de facturare a contravalorii serviciilor furnizate/prestate direct utilizatorilor şi/sau delegatarului, după caz;
m) nivelul redevenţei sau al altor obligaţii, după caz; la stabilirea nivelului redevenţei, autoritatea publică locală va lua în considerare valoarea calculată similar amortizării pentru mijloacele fixe aflate în proprietate publică şi puse la dispoziţie operatorului odată cu încredinţarea serviciului/activităţii de utilităţi publice şi gradul de suportabilitate al populaţiei Nivelul redevenţei se stabileşte în mod transparent şi nediscriminatoriu pentru toţi potenţialii operatori de servicii de utilităţi publice, utilizându-se aceeaşi metodologie de calcul;
n) garanţia de bună execuţie a contractului, cu indicarea valorii, modului de constituire şi de executare a acesteia;
o) răspunderea contractuală;
p) forţa majoră;
q)condiţiile de revizuire a clauzelor contractuale;
r) condiţiile de restituire sau repartiţie, după caz, a bunurilor, la încetarea din orice cauză a contractului de delegare a gestiunii, inclusiv a bunurilor rezultate din investiţiile realizate;
s) menţinerea echilibrului contractual;
t) cazurile de încetare şi condiţiile de reziliere a contractului de delegare a gestiunii;
u) forţa de muncă;
v) alte clauze convenite de părţi, după caz.


CAPITOLUL X.  Cadrul legal
Prezentul studiu de oportunitate a fost intocmit cu respectarea urmatoarelor acte normative :
· Legea  nr.51/2006 a serviciilor comunitare de utilitati publice, republicata cu modificarile și completările ulterioare;
· Legea nr. 101/ 2006 a serviciului de salubrizare a localitaților, republicata cu modificările și completarile ulterioare;
· OUG nr.92/2021 privind  regimul deșeurilor;
· [bookmark: _Hlk124495091]ORDONANŢĂ DE URGENŢĂ nr. 133 din 29 septembrie 2022 pentru modificarea şi completarea Ordonanţei de Urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006
· Anexa la Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare
· Ordonanta  de Urgența nr. 57/2019 privind Codul Administrativ.
· H.G. nr. 246/2006 pentru aprobarea Strategiei Naționale privind accelerarea dezvoltării serviciilor comunitare de utilitați publice cu modificarile și completarile ulterioare;
· Legea nr. 98/2016 privind  achizițiile publice, cu modificările și completările ulterioare
